California spune "Adio“ mașinilor pe benzină și diesel: de când va fi interzisă vânzarea lor.
Din 2035, vânzarea de mașini noi pe benzină sau Diesel va fi interzisă în California. Guvernatorul Gavin Newson a semnat decretul pe capota unui Ford Mustang electric. California este primul stat SUA care vrea să treacă exclusiv la mașini electrice.
Adio, mașini pe benzină în California!Guvernatorul Gavin Newson a dat un decret prin care, după 2035, va fi interzisă vânzarea pe teritoriul statului a automobilelor și camionetelor noi care au motoare cu combustie internă. El crede că emisiile de gaze poluante vor scădea cu 35 la sută.Și ca să fie clar, a semnat actul pe capota unui crossover Ford Mustang complet electric. Lângă mai erau o Tesla, un Audi și o Honda, toate electrice, ca să nu se supere nimeni.Gavin Newson, guvernatorul Californiei: "Mergem înainte către ecologizarea și de-carbonizarea flotei de vehicule din statul California.“Adică fără coupe-uri sportive V8 și fără pick-up-uri uriașe, cele două simboluri ale culturii auto din Statele Unite. Nici măcar hibridele nu vor mai fi permise la vânzare. Dar mașinile pe benzină sau Diesel care există deja pe străzi vor putea circula în continuare.Fergus Bordewich, locuitor al Californiei: "Cred că, în timp, din ce în ce mai multe părți ale țării vor accepta, chiar dacă fără plăcere, și vor susține asemenea politici.“Mike Ramsey, analist auto: "15 ani este o perioadă mare de timp și avem șanse să îndeplinim obiectivul. Poate că am pornit deja pe acest drum oricum.“California este primul stat american care se angajează să nu mai permită mașini care consumă combustibili fosili. La nivel global, cel puțin 15 țări au făcut promisiuni similare, inclusiv Germania, Franța și Norvegia.